31994R2202
L 236/11
JURNALUL OFÍCIAL AL UNIUNII EUROPENE
REGULAMENTUL (CE) NR. 2202/94 AL COMISIEI
din 9 septembrie 1994
de modificare a Regulamentului (CEE) nr. 2273/93 de stabilire a centrelor de intervenție pentru cereale
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței cerealelor (1), modificat ultima dată de Regulamentul (CE) nr. 1866/94 (2), în special articolul 5,
întrucât centrele de intervenție se stabilesc în anexa la Regulamentul (CEE) nr. 2273/93 al Comisiei (3); întrucât unele state membre au solicitat ca anexa menționată mai sus să fie modificată; întrucât aceste solicitări ar trebui onorate;
întrucât măsurile prevăzute de prezentul regulament sunt în conformitate cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 2273/93 se modifică după cum urmează:
1.
La „BUNDESREPUBLIK DEUTSCHLAND”:
-
în „Land Nordrhein-Westfalen”, centrul Gelsenkirchen se elimină pentru secară;
-
în „Land Niedersachsen”, centrele Seesen și Goettingen se înlocuiesc cu centrele Bad Gandersheim și Rosdorf;
-
centrul Altenburg se transferă de la „Land Sachsen” la „Land Thüringen”;
-
în „Land Thüringen”, centrul Ebeleben este considerat, de asemenea, centru de intervenție pentru secară.
2.
La „DANMARK”:
-
în regiunea „Jylland”, centrul Struer este considerat centru de intervenție pentru secară;
-
în regiunea „Lolland”, centrul Nakskov se elimină pentru secară.
3.
La „FRANCE”:
-
în departamentul „Nord”, centrul Valenciennes se înlocuiește cu centrul Prouvy;
-
în departamentul „Allier”, centrul Varennes-sur-Allier se elimină pentru sorg, dar este considerat centru de intervenție pentru porumb.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 septembrie 1994.